כמה זמן אורכת ההתקנה של Sworkit?
5 דקות
אחד הדברים שהכי קל לזנוח בתקופת המבחנים היא פעילות גופנית. בין אם אתם מתאמנים בחדר כושר, הולכים לשיעור יוגה או מבצעים אימון אישי, כרגע כל מה שמעסיק אתכם זה המבחן הבא ועד שסוף סוף יש תירוץ טוב לוותר על אימון – איך לא נוותר. כדי לא להפוך לבטטות אחרי חודש נטול כל פעילות גופנית, ניתן להשתמש באפליקצית הכושר Sworkit שמציעה מגוון רחב של אימונים מותאמים אישית, גם כאלו שנמשכים 5 דקות בלבד. בנוסף, תוכלו להגדיר תזכורת יומית לאימון ויתרה מכך – במידה והאפליקציה תזהה שכבר יומיים לא עשיתם אימון – היא תציק לכם ותזכיר לכם ״ששכחתם״ משהו. לפני השימוש הראשוני באפליקציה תתבקשו ליצור חשבון (באמצעות מייל או פייסבוק) ולשתף בקצת אינפורמציה טכנית כמו שנת לידה, מין ומשקל ולבחור מה הם בדיוק היעדים שלכם מהאימון הגופני.
ההתקנה של Sworkit אורכת 5 דקות.